Συντεταγμένες: 40°10′42″N 29°4′0″E﻿ / ﻿40.17833°N 29.06667°E﻿ / 40.17833; 29.06667

Το **Πράσινο Τζαμί** (τουρκικά: *Yeşil Camii*) είναι ιστορικό οθωμανικό τζαμί στο Ιζνίκ της Τουρκίας. Είναι ένα εξαιρετικό δείγμα τζαμιών με έναν τρούλο της πρώιμης Οθωμανικής περιόδου.

Το Τζαμί
--------

Ένα από τα πρώτα δείγματα της οθωμανικής αρχιτεκτονικής, το Πράσινο Τζαμί κατασκευάστηκε με εντολή του Μεγάλου Βεζίρη Τσανταρλή Καρά Χαλίλ Χαϊρεντίν Πασά του σουλτάνου Μουράτ Α' στο Ιζνίκ. Αργότερα ολοκληρώθηκε από τον γιο του Αλή Πασά. Η επιγραφή στο τέμενος δίνει την ημερομηνία κατασκευής ως Έτος Εγίρας 780-794 (1378-1391 μ.Χ.), και το όνομα του αρχιτέκτονα ως Χατζί μπιν Μουσά.

Το Πράσινο Τζαμί βρίσκεται βρίσκεται εντός των τειχών του Ιζνίκ κοντά στην Πύλη Λέφκε στο ανατολικό άκρο της πόλης. Αποτελείται από μια στοά με τρεις εσοχές και μια ενιαία αίθουσα προσευχής, που καλύπτεται με έναν ενιαίο τρούλο διαστάσεων 10,5 μέτρων σε διάμετρο. Το ύψος του τρούλου είναι 17,5 μέτρα πάνω από το δάπεδο, έχει τέσσερα παράθυρα και το κάτω μέρος των εσωτερικών τοίχων είναι επικαλυμμένο με γκρι μαρμάρινα πάνελ. Το τζαμί έχει έναν ενιαίο μιναρέ στη βορειοδυτική γωνία του κτηρίου, ο οποίος είναι διακοσμημένος με 12 χιλιάδες περίπου γυαλιστερά πλακάκια από τερακότα σε πράσινο, κίτρινο, τιρκουάζ και σκούρο μωβ χρώμα. Ο πολύχρωμος μιναρές με πλακάκια δίνει στο τζαμί το όνομά του: Yeşil (πράσινο στα τούρκικα). Τα πλακάκια στον μιναρέ τοποθετήθηκαν από τον Μουράτ Β' το 1424. Το μιχράμπ του τζαμιού είναι κατασκευασμένο από μάρμαρο και έχει ύψος περίπου 4 μ. Η κόγχη του μιχράμπ περικλείεται σε ορθογώνιο πλαίσιο και είναι κατασκευασμένη από μάρμαρο. Το μιχράμπ είναι πλούσια διακοσμημένο και οριοθετείται και στις δύο πλευρές με κιονοστοιχίες. Επίσης περιβάλλεται από ένα περίγραμμα χωρίς διακόσμηση. Στο συγκρότημα κτηρίων υπήρχε ένα ιμαρέτ, που δεν διασώθηκε. Επιπλέον, υπάρχουν τμήματα ενός ερειπωμένου λουτρού κατασκευασμένου τον 17ο αιώνα στα νοτιοανατολικά του τζαμιού. Το λουτρό σταμάτησε να χρησιμοποιείται τον 19ο αιώνα και στη θέση του κατασκευάστηκε ένας φούρνος.

Το τζαμί υπέστη ζημιές το 1922 από τον Ελληνικό Στρατό κατά τον Τουρκικό Πόλεμο Ανεξαρτησίας. Το τζαμί ανακαινίστηκε μεταξύ 1956 και 1969 και ο μιναρές μεταξύ 1961-1965.

Εικόνες
-------

* Πράσινο τζαμί Ιζνίκ (Εξωτερική όψη)Πράσινο τζαμί Ιζνίκ (Εξωτερική όψη)
* Πράσινο τζαμί Ιζνίκ (Εξωτερική όψη)Πράσινο τζαμί Ιζνίκ (Εξωτερική όψη)
* Πράσινο τζαμί Ιζνίκ, Εξωτερική διακόσμησηΠράσινο τζαμί Ιζνίκ, Εξωτερική διακόσμηση
* Πράσινο τζαμί Ιζνίκ, Εξωτερική διακόσμηση πάνω από την είσοδοΠράσινο τζαμί Ιζνίκ, Εξωτερική διακόσμηση πάνω από την είσοδο
* Πράσινο τζαμί Ιζνίκ, Εσωτερικό με minberΠράσινο τζαμί Ιζνίκ, Εσωτερικό με minber
* Πράσινο Τζαμί Ιζνίκ (Μιναρές)Πράσινο Τζαμί Ιζνίκ (Μιναρές)
* Πράσικο Τζαμί (Μιναρές)Πράσικο Τζαμί (Μιναρές)

Παραπομπές
----------

1. 1 2  «İznik Yeşil Cami». *Birçok Medeniyete Ev Sahipliği Yapan Güzel Yer; İZNİK* (στα Τουρκικά). 2 Μαΐου 2017. Ανακτήθηκε στις 22 Μαΐου 2022.
2. 1 2 3  «Archnet». *www.archnet.org*. Ανακτήθηκε στις 22 Μαΐου 2022.
3. ↑  «İznik Yeşil Cami Sayfa 2». *Mistikalem* (στα Τουρκικά). 3 Ιουλίου 2018. Ανακτήθηκε στις 22 Μαΐου 2022.
4. 1 2  Şafak, Yeni (11 Φεβρουαρίου 2020). «Bursa haberleri: Bu caminin minaresinde 12 bin parça çini var!». *Yeni Şafak* (στα Τουρκικά). Ανακτήθηκε στις 22 Μαΐου 2022.
5. ↑  «BURSA İZNİK YEŞİL CAMİİ». *www.restorasyonforum.com*. Ανακτήθηκε στις 22 Μαΐου 2022.
6. ↑  «Supplemental Information 3: An excerpt from Data Downloads page, where users can download original datasets». *dx.doi.org*. Ανακτήθηκε στις 22 Μαΐου 2022.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πράσινο Τζαμί (Ιζνίκ)** |

* Freely, John (2000). *The companion guide to Istanbul and around the Marmara*. Γούντμπριτζ, ΗΒ: Companion Guides. σελ. 382. ISBN 1900639319.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 940154260331024480007
* LCCN: no2018156296

 |

 |